CELEX: 32011R1231
Language: da
Date: 2011-11-16 00:00:00
Title: Europa-Parlamentets og Rådets forordning (EU) nr. 1231/2011 af 16. november 2011 om ændring af Rådets forordning (EF) nr. 378/2007 for så vidt angår reglerne for gennemførelse af frivillig graduering af direkte betalinger inden for rammerne af den fælles landbrugspolitik

8.12.2011   
            
            
               DA
            
            
               Den Europæiske Unions Tidende
            
            
               L 326/24
            
         EUROPA-PARLAMENTETS OG RÅDETS FORORDNING (EU) Nr. 1231/2011
   af 16. november 2011
   om ændring af Rådets forordning (EF) nr. 378/2007 for så vidt angår reglerne for gennemførelse af frivillig graduering af direkte betalinger inden for rammerne af den fælles landbrugspolitik
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 2,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Det Europæiske Økonomiske og Sociale Udvalg (1),
   efter den almindelige lovgivningsprocedure (2), og
   ud fra følgende betragtninger:
   
               (1)
            
            
               Rådets forordning (EF) nr. 378/2007 af 27. marts 2007 om regler for frivillig graduering af direkte betalinger som fastsat i forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3) tillægger Kommissionen beføjelser til at gennemføre visse bestemmelser i nævnte forordning.
            
         
               (2)
            
            
               Som følge af Lissabontraktatens ikrafttræden bør de beføjelser, der tillægges Kommissionen i henhold til forordning (EF) nr. 378/2007, bringes i overensstemmelse med artikel 290 og 291 i traktaten om Den Europæiske Unions funktionsmåde.
            
         
               (3)
            
            
               For at sikre ensartede betingelser for gennemførelsen af forordning (EF) nr. 378/2007 i de berørte medlemsstater bør Kommissionen tillægges gennemførelsesbeføjelser.
            
         
               (4)
            
            
               Gennemførelsesbeføjelserne vedrørende vedtagelse af særlige bestemmelser om integrering af frivillig graduering i programmeringen af landdistriktsudvikling og om den finansielle styring af frivillig graduering bør udøves i overensstemmelse med Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (4).
            
         
               (5)
            
            
               Kommissionen bør ved hjælp af gennemførelsesretsakter og, på grund af disses særlige karakter, uden at anvende forordning (EU) nr. 182/2011 fastsætte de nettobeløb, der fremkommer ved anvendelsen af frivillig graduering.
            
         
               (6)
            
            
               Forordning (EF) nr. 378/2007 bør ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 378/2007 foretages følgende ændringer:
   
               1)
            
            
               I artikel 4, stk. 1, affattes indledningen således:
               »1.   De nettobeløb, der fremkommer ved anvendelsen af frivillig graduering, fastsættes af Kommissionen ved hjælp af gennemførelsesretsakter, uden at artikel 6a finder anvendelse, på grundlag af:«.
            
         
               2)
            
            
               Artikel 6 affattes således:
               »Artikel 6
               1.   Kommissionen vedtager ved hjælp af gennemførelsesretsakter særlige bestemmelser om integrering af frivillig graduering i programmeringen af udviklingen af landdistrikter. Disse gennemførelsesretsakter vedtages efter undersøgelsesproceduren i artikel 6a, stk. 1.
               2.   Kommissionen vedtager ved hjælp af gennemførelsesretsakter særlige bestemmelser om den finansielle styring af frivillig graduering. Disse gennemførelsesretsakter vedtages efter undersøgelsesproceduren i artikel 6a, stk. 2.«
            
         
               3)
            
            
               Følgende artikel tilføjes:
               »Artikel 6a
               1.   Kommissionen bistås af Udvalget for Udvikling af Landdistrikterne, nedsat ved forordning (EF) nr. 1698/2005. Dette udvalg er et udvalg som omhandlet i forordning (EU) nr. 182/2011 (5).
               Når der henvises til dette stykke, anvendes artikel 5 i forordning (EU) nr. 182/2011.
               2.   Kommissionen bistås af Komitéen for Landbrugsfondene, nedsat ved forordning (EF) nr. 1290/2005. Denne komité er et udvalg som omhandlet i forordning (EU) nr. 182/2011.
               Når der henvises til dette stykke, anvendes artikel 5 i forordning (EU) nr. 182/2011.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Strasbourg, den 16. november 2011.
      
         
            På Europa-Parlamentets vegne
         
         J. BUZEK
         
            Formand
         
      
      
         
            På Rådets vegne
         
         W. SZCZUKA
         
            Formand
         
      
   
   
      (1)  EUT C 132 af 3.5.2011, s. 87.
   
      (2)  Europa-Parlamentets holdning af 13.9.2011 (endnu ikke offentliggjort i EUT) og Rådets afgørelse af 20.10.2011.
   
      (3)  EUT L 95 af 5.4.2007, s. 1.
   
      (4)  EUT L 55 af 28.2.2011, s. 13.
   
      (5)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).«